Page:Peter Pickup and Tammie Treddles, or, The new patent thief catcher (2).pdf/6

 6 this hoose, an' if yere no out verra quick, auld Muffin Head, i'll kick ye out." Peter nae way discomposed, turnt to him and says, "O, verra weel man, ye needna be sae crusty, I'll come nae mair, I assure ye"; and he gangs richt out wi' the weather glass aneath his oxter, an gets clean awa wi't. Weel, the next mornin' a neibor woman gangs into the public house, an' she says to the landlord, “do ye think its gaun to be fair the day? I cam in to tak a luek at yer weather glass, but I see ye hae shiftet it. "Wh-ew," he whislt, as he wauket awa to look for the glass, for he had min' o' ordering Peter out wi' ane under his arm, an' he was guyen vext when he fan it was awa. Peter use't to ea' at Paisley, anee't a week, while gaun his roons; noo, there leer't in Paisley a bit of a scientific chap, they cawed Tammie Treddles, or as he was mair commonly ea'd, Tammie-a'-things. He keepit a shop an' selt a' sorts o' things,--thumbels, peries, bools, smothing airns, besoms, and mouse-traps. He was a, queer sort o' body, Tammie. He made air- guns and magnetized razors, and did heaps o' ither oot o'the way sort o' things, that langsyne wou'd hae gotten 'im the name o' haein dealins wi' the de'il. He had aye some o' his wares ootside o' the door, often he had things tain awa, by somebody or another, but he could never catch the thief. Weel, ae day he thocht he wud try a new plan to catch the marauder. He had a very poorfu galvanic battery in the shop, an'